b'\n_START_ARTICLE_\nRelationspsykologi\n_START_PARAGRAPH_\nRelationspsykologi, en teoretisk platform inden for socialpsykologi, der best\xc3\xa5r i s\xc3\xa6rlig psykologisk tilgang til at m\xc3\xb8de, forst\xc3\xa5 og skabe forandring hos mennesket. Udgangspunktet er, at relationer er grundlaget for al personlig udvikling. Endvidere at mennesket f\xc3\xb8rst og fremmest er menneske - og udvikler sig som menneske i relation (samspil) med \xc3\xb8vrige mennesker._NEWLINE_Omkring 1980 blev forskning i relationspsykologi bredere og repr\xc3\xa6senterer i dag et kompleks billede af menneskets relationer til hinanden._NEWLINE_Relationspsykologien har f\xc3\xa6llestr\xc3\xa6k med personalismen, og kan forst\xc3\xa5s som et eksempel p\xc3\xa5 udfoldelsen af personalismens relationelle menneskesyn i praksis. Den grundl\xc3\xa6ggende tese er, at menneskets udvikling er afh\xc3\xa6ngig af relationer; at relationer er afg\xc3\xb8rende for menneskets liv.'